
Z A P I S N I K

s 14. sjednice Vijeća Gradske četvrti Sesvete, održane 30. kolovoza 2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Nives Curić, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Matija Kralj, Ivan Krivačić, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović 

Nazočni radno, gosti i predstavnici tiska:
- Višnja Kljajić - članica Vijeća Mjesnog odbora Gajišće
- Zvonko Rumenjak- član Vijeća Mjesnog odbor Jelkovec
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 18 članova Vijeća. Dalje navodi da je članovima Vijeća e-poštom poslan zapisnik s 14. sjednice Vijeća. Upitao je imaju li primjedbi na zapisnik.

/ Željko Blažinović dolazi na sjednicu u 18,07/

Primjedbi na zapisnik nije bio te je isti usvojen jednoglasno. 

Predsjednik je potom iznio prijedlog dnevnog reda 15. sjednice Vijeća Gradske četvrti Sesvete, te predlaže da se dnevni red dopuni. 
Potom je dao dopunjeni dnevni red na glasanje.

Članovi Vijeća nemaju primjedbi na dopunu dnevnog reda te je isti usvojen jednoglasno.

DNEVNI RED :

1. Prijedlog zaključka o izmjeni Plana komunalnih aktivnosti Gradske četvrti Sesvete u 2022.
2. Prijedlog zaključka o donošenju prioriteta za Plan komunalnih aktivnosti Gradske četvrti Sesvete u 2023.
3. Prijedlog zaključka o Prijedlogu programa za izradu Urbanističkog plana uređenja Soblinec – davanje mišljenja
4. Prijedlog zaključka o javnom natječaju za prodaju zemljišta u vlasništvu Grada Zagreba k.č.br. 102l/8 i k.č.br. 102l/9. obje k.o. Sesvete novo – davanje mišljenja
5. Prijedlog zaključka na zahtjev Darka Blažun za dostavu pitke vode cisternom – davanje mišljenja
6. Prijedlog zaključka na zahtjev Vesne Očić za dostavu pitke vode cisternom – davanje mišljenja
7. Prijedlog zaključka na zahtjev Ivice Popovića za dostavu pitke vode cisternom – davanje mišljenja
8. Razno

/ Prelazi se na rad po dnevnom redu /

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2022.

	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2022. Zatim pojašnjava da su akcije Podružnice Zagrebačke ceste u Starom Brestju i Sesvetskom Kraljevcu usklađene s najavljenim povećanjem cijena, također se još čekaju preostali troškovnici za akcije u ostalim mjesnim odborima. Ostali iznosi u Planu komunalnih aktivnosti Gradske četvrti Sesvete u 2022 su usklađeni s pristiglim troškovnicima i narudžbenicama. Potom je ukratko obavijestio kako je realizacija Plana komunalnih aktivnosti u cijelom Gradu Zagrebu do 20. lipnja 2022. bila 3,3 %, a u Sesvetama još i manje te predsjednik drži to neprihvatljivim. Ovakvim tempom radova, a vidimo da Zagrebačke ceste nemaju ljudi i navodno ponovo postoji problem s nedostatkom bitumena,  nećemo ostvariti svoj plan za ovu godinu ni 30%, a sredstva za tu namjenu će nam propasti. Također navodi da će zatražiti sastanak sa direktorom Podružnice Zagrebačkih cesta. Potom je otvorio raspravu.
	U konstruktivnoj raspravi sudjeluju Magdalena Kozarić Špoljarić, Željko Grbavac, Stipe Jurić, Matija Kralj, Nives Curić, Marko Brkić, Ivan Dokša. Većina vijećnika izrazila je nezadovoljstvo realizacijom Plana komunalnih aktivnosti Gradske četvrti Sesvete u 2022.g. Također u daljnjoj raspravi bilo je upita oko izbačenih akcija iz Plana komunalnih aktivnosti i porasta cijena u pojedinim stavkama Plana komunalnih aktivnosti Gradske četvrti Sesvete u 2022.g. Predsjednik je pojasnio da se povećava jedinična cijena Zagrebačkih cesta od 1. kolovoza 2022. g. i odnosit će se na radove koji nisu započeti prije 1. kolovoza 2022. godine.  Predsjednik je također pojasnio da su izbačene akcije iz Plana komunalnih aktivnosti koje neće biti moguće realizirati do kraja tekuće godine te će iste biti prioritet za slijedeću godinu. 
	
Nakon rasprave, članovi Vijeća su glasovali te je većinom glasova, s 13 glasova „za“ 5 protiv i 1 suzdržan glas donijelo.

Zaključak
o izmjeni Plana komunalnih aktivnosti Gradske četvrti Sesvete u 2022.

/ Zaključak se prilaže zapisniku sjednice/


Ad 2) Prijedlog zaključka o donošenju prioriteta za Plan komunalnih aktivnosti Gradske četvrti Sesvete u 2023.

	Stjepan Kezerić navodi kako na prošloj sjednici nisu bili prihvaćeni prioriteti za Plan komunalnih aktivnosti Gradske četvrti Sesvete u 2023.g. te nije bilo moguće zatražiti troškovnike za predložene akcije. Potom pojašnjava ukoliko se sada prihvate prioriteti vijeća mjesnih odbora ne zna koliko će troškovnika do zadanog roka biti dostavljeno s obzirom da se po prvi puta mora Plan komunalnih aktivnosti donijeti do 31.10.2022. g. za slijedeću godinu. Predsjednik je otvorio raspravu.
	U raspravi sudjeluju Vladimir Marić, Magdalena Kozarić Špoljarić, Matija Kralj, Vedran Ledinščić, Damir Pigac, Stjepan Kezerić i Željko Blažinović. Pojedini članovi Vijeća apeliraju da je potrebno prihvatiti prioritete vijeća mjesnih odbora kako bi se mogao donijeti Plan komunalnih aktivnosti Gradske četvrti Sesvete u 2023. i krenuti na vrijeme s radovima u slijedećoj godini. 

	Nakon rasprave, članovi Vijeća su glasovali, te Vijeće s 10 glasova „za“ 6 protiv i 3 suzdržana glasa donijelo.

Zaključak
o donošenju prioriteta za Plan komunalnih aktivnosti Gradske četvrti Sesvete u 2023.
/ Zaključak se prilaže zapisniku sjednice/

Ad 3) Prijedlog zaključka o Prijedlogu programa za izradu Urbanističkog plana uređenja Soblinec- davanje mišljenja

	Stjepan Kezerić navodi da su Vijeće Mjesnog odbora Soblinec i Vijeće Mjesnog odbora Šašinovec dala pozitivna mišljenja na Prijedlog programa za izradu Urbanističkog plana uređenja Soblinec, dostavljenog od nadležnog Gradskog ureda za gospodarstvo, ekološku održivost i strategijsko planiranje. Potom je otvorio raspravu.

	Daljnje rasprave nije bilo, te je Vijeće jednoglasno donijelo. 

Zaključak
o davanju mišljenja na Prijedlog programa za izradu Urbanističkog plana uređenja Soblinec

/ Zaključak se prilaže zapisniku sjednice/

Ad 4) Prijedlog zaključka o javnom natječaju za prodaju zemljišta u vlasništvu Grada Zagreba k.č.br. 1021/8 i k.č.br. 1021/9 obje k.o. Sesvete novo - davanje mišljenja

	Stjepan Kezerić navodi da je zaprimljena molba za očitovanje o raspolaganju zemljištima na k.č.br. 1021/8 i 1021/9 obje k.o. Sesvete novo putem javnog natječaja, a koje je u vlasništvu Grada Zagreba. Vijeće Mjesnog odbora Gajišće za naprijed navedeno, očituje se kako je suglasno s prodajom predmetnih zemljišta u vlasništvu Grada Zagreba, obzirom da nadležno Vijeće Mjesnog odbora Gajišće nije iskazalo namjeru da se na predmetnim zemljištima u budućnosti planira privođenje namjeni radi zadovoljenja potreba stanovnika Gradske četvrti Sesvete. Potom je otvorio raspravu.

	Daljnje rasprave nije bilo, te je Vijeće jednoglasno donijelo. 

Zaključak
o davanju mišljenja o raspolaganju zemljištem na k.č.br. 1021/8 i 1021/9 obje k.o. Sesvete novo u vlasništvu Grada Zagreba putem javnog natječaja

/ Zaključak se prilaže zapisniku sjednice/




Ad 5)	Prijedlog zaključka na zahtjev Darka Blažun za dostavu pitke vode cisternom - davanje mišljenja	

	Stjepan Kezerić navodi da je na temelju prethodnog izvida terena od strane Vijeća Mjesnog odbora Šimunčevec, podnositelju zahtjeva za dovoz neophodne količine pitke vode, Vijeće Mjesnog odbora Šimunčevec dalo pozitivno mišljenje o traženom. Potom je otvorio raspravu.

	Daljnje rasprave nije bilo, te je Vijeće jednoglasno donijelo. 

Zaključak
o davanju mišljenja na zahtjev Darka Blažun za dostavu pitke vode cisternom

/ Zaključak se prilaže zapisniku sjednice/

Ad 6)	Prijedlog zaključka na zahtjev Vesne Očić za dostavu pitke vode cisternom - davanje mišljenja

	Stjepan Kezerić navodi da je na temelju prethodnog izvida terena od strane Vijeća Mjesnog odbora Šimunčevec, podnositelju zahtjeva za dovoz neophodne količine pitke vode, Vijeće Mjesnog odbora Šimunčevec dalo pozitivno mišljenje o traženom. Potom je otvorio raspravu.

	Daljnje rasprave nije bilo, te je Vijeće jednoglasno donijelo. 

Zaključak
o davanju mišljenja na zahtjev Vesna Očić za dostavu pitke vode cisternom

/ Zaključak se prilaže zapisniku sjednice/


Ad 7)	Prijedlog zaključka na zahtjev Ivice Popovića za dostavu pitke vode cisternom - davanje mišljenja

	Stjepan Kezerić navodi da je na temelju prethodnog izvida terena od strane Vijeća Mjesnog odbora Šimunčevec, podnositelju zahtjeva za dovoz neophodne količine pitke vode, Vijeće Mjesnog odbora Šimunčevec dalo pozitivno mišljenje o traženom. Potom je otvorio raspravu.

	Daljnje rasprave nije bilo, te je Vijeće jednoglasno donijelo. 

Zaključak
o davanju mišljenja na zahtjev Ivica Popović za dostavu pitke vode cisternom

/ Zaključak se prilaže zapisniku sjednice/





Ad 8) Razno

Stjepan Kezerić otvorio je raspravu.
Ivana Vladimira Petric zatražila je da se na projektor stave materijali za sjednicu Vijeća Gradske četvrti Sesvete kako bi bilo lakše pratiti sjednicu.
Stjepan Kezerić odgovorio je da će se od iduće sjednice koristiti projektor. 
Vinko Batinić apelira da se pošalje prijedlog Vladimira Marića u kojem bi se tražilo od gradonačelnika Grada Zagreba g. Tomislava Tomaševića pisano očitovanje o vrlo slaboj realizaciji Plana komunalnih aktivnosti Vijeća Gradske četvrti Sesvete od početka njegovog mandata, također se traži obrazloženje o izostanku komunalnih investicija u Sesvetama,  te kada planiraju započeti radove na izgradnji produžetka Branimirove pojedino po fazama.
Nakon konstruktivne rasprave većina vijećnika podržala je prijedlog g. Vladimira Marića te je predsjednik rekao da će se uputiti dopis gradonačelniku Grada Zagreba. 
Željko Grbavac apelira da je na 8. sjednici Vijeća Gradske četvrti zatražio da se pošalje upit u kojoj je fazi rješavanje imovinsko - pravnih odnosa za parkiralište kod Srednje škole Sesvete te je ne shvatljivo da gradonačelnik Grada Zagreba g. Tomislav Tomašević kako je izjavio nije upoznat sa problematikom rješavanja imovinsko - pravnih odnosa za parkiralište kod Srednje škole Sesvete. Zatim je zatražio da bude pozvan na sve sastanke vezano za Vodoopskrbu i odvodnju s obzirom da je predsjednik Povjerenstva za vodoopskrbu i odvodnju. Također predlaže da se treba više angažirati oko željezničkog kolodvora u Sesvetama na dobrobit svih građana Sesveta. Potom je postavio upit što je s prenamjenom prostora mjesne samouprave u područne objekte dječjih vrtića te moli da se izostavi prostor  mjesne samouprave u Sesvetskim Selima.
Stjepan Kezerć navodi da ima preksutra sastanak s zamjenicom gradonačelnika Danijelom Dolenec na temu prenamjene prostora mjesne samouprave u područne objekte dječjih vrtića. 
Zorica Gregurić postavila je upit u kojoj fazi je rješavanje problematike kulturnog centra u Novom Jelkovcu.
Stipe Jurić odgovorio je da se u Gradskoj četvrti Sesvete nalazi jedini primjer projekta kulturnog centra. Također navodi da se kulturni centar i dalje vodi u vlasništvu holdinga i zatraženo je da se prenese u vlasništvo Grada Zagreba i plan je bio da Vijeće Gradske četvrti Sesvete financira projekt uređenja. Prema zadnjim saznanjima nije još ugovoren projektant te je zatraženo da se ubrza postupak javne nabave. 
Zorica Gregurić apelira da nismo još zaprimili odgovor o imenovanju Parka 144. brigade Hrvatske vojske, te je zatražila da se pošalje požurnica za imenovanje prostora kod križanja Zagrebačke i Bistričke gdje se nalazi spomenik poginulim sesvetskim braniteljima u Park 144. brigade Hrvatske vojske s obzirom da je 6. listopada godišnjica 144. brigade Hrvatske vojske.
Stjepan Kezerić odgovorio je da će se poslati požurnica za imenovanje Parka 144. brigade Hrvatske vojske.
Zorica Gregurić postavila je upit kada će članovi Vijeća dobiti iskaznice.
Stupe Jurić odgovorio je da smo zaprimili odgovor Gradskog ureda za mjesnu samoupravu, civilnu zaštitu i sigurnost  u kojem stoji da nema potrebe za iskaznicama jer ni drugi gradski dužnosnici nemaju iskaznice. 
Zorica Gregurić predlaže da Vijeće Gradske četvrti Sesvete bude organizator polaganja vijenaca na pet važnih datuma i to u smislu da se imenuje osoba koja će predstavljati Vijeće Gradske četvrti Sesvete te da se osiguraju vijenci i svijeće kao i  da se pozovu relevantne osobe.
Stjepan Kezerić navodi da su osigurani vijenci za sve navedene datume, a Vijeće Gradske četvrti Sesvete prepušta organizaciju uvijek braniteljima te je Vijeće samo sudionik na svim polaganjima vijenaca.  
Zorica Gregurić navodi da se mora znati tko je organizator i koje su dužnosti organizatora.
Stjepan Kezerić odgovorio je da će ubuduće biti tako dogovoreno. 
Ivan Dokša apelira da se objavi na portal Sesvete danas traženje odgovora od gradonačelnika Grada Zagreba vezano za komunalnu problematiku Sesveta. Također navodi da bez obzira kojoj opciji pripadamo građani će prozivati članove Vijeća, ne znajući pri tom što vijećnici uopće mogu poduzeti u vezi realizacije Plana komunalnih aktivnosti Gradske četvrti Sesvete i ostale problematike Gradske četvrti Sesvete. 
Vedran Ledinščić predlaže da se slijedeće godine odrede prioriteti koji bi bili za dobrobit svih građana Sesveta , kao što su SRC „Luka“, Vuger šetnica itd. Zatim je postavio upit da li se prostor bivšeg Badela uređuje prema prijašnjom projektu od prije par godina koji je bio prezentiran javnosti
Stjepan Kezerić navodi da je privatni investitor i nema nikakva saznanja o istom. 
Vladimir Marić navodi da nije zadovoljan odgovorom HŽ infrastrukture na dopis koji smo im uputili i zatražili da se brzi vlakovi zaustavljaju u Sesvetama te traži sastanak s HŽ putničkim prijevozom. 
Stjepan Kezerić odgovorio je da će se tražiti sastanak s HŽ putničkim prijevozom. 
Željko Grbavac apelira da ako je moguće Vijeće Gradske četvrti Sesvete bude pokrovitelj dana 144. brigade Hrvatske vojske.
Stjepan Kezerić odgovorio je da nije moguće osigurati sredstva za tu namjenu

/ Marko Brkić odlazi sa sjednice u 19,25/

	Katarina Petrović postavila je upit kada će započeti radovi u Ulici Ljudevita Posavskog na dionici od Slavonske avenije do Zagrebačke ceste s obzirom da su radovi bila najavljeni za ljeto.
[bookmark: _GoBack]	Stjepan Kezerić odgovorio je da su radovi u Ulici Ljudevita Posavskog predviđeni već drugu godinu za redom, ali nisu započeli do sada. Obrazloženje koje nam daju je da nije bilo dovoljno bitumena odnosno asfalta, te da su se radile prioritetnije ulice. Prema zadnjim saznanjima radovi bi trebali početi u rujnu ili listopadu i trebalo bi se preasfaltirati dionica od Industrijske ulice do Rimskog puta iz razloga što se je povećala cijena. 
	Stipe Jurić nadovezao se da se projektira rekonstrukcija nadvožnjaka u nadležnom gradskom uredu te će i biti osigurana sredstva od istih za uređenje. 
	Katarina Petrović postavila je upit kada će se postaviti punkt s besplatnom pitkom vodom u Ulici Vladimira Strahuljaka  u zoni srednjoškolskog igrališta na području Mjesnog odbora Novi Jelkovec. 
	Stipe Jurić odgovorio je da se provodi postupak javne nabave, kako bi se izabrao izvođač koji će izvoditi radove u cijelom Gradu Zagrebu te bi trebalo biti izvedeno do kraja godine. 
	Vedran Ledinščić predlaže da Grad Zagreb u dogovoru s Hrvatskim željeznicama postane partner i zajednički urede željeznički kolodvor u Sesvetama.
	Stjepan Kezerić odgovorio je da to nije moguće. 
	Petar Bajan poziva sve da dođu na izložbu 144. brigade Hrvatske vojske. Zatim apelira da je potrebno donijeti zaključak vezano za izmjene prometne regulacije u Kozarićevoj ulici i Mostarskoj ulici. 
	Stipe Jurić navodi da će se poslati dopis.
	Matija Kralj navodi da je 30. travnja 2022. zatražio sazivanje hitnog sastanaka vezano za puštanje u funkciju prepumpne stanice u Turčinovom putu, kako bi se u ulici Antolkovići ljudi mogli spojiti na gradsku vodovodnu mrežu koja je napravljena 2006.g. Sastanak nije nikada održan. Nadalje navodi kako su građani obavješteni da će im biti poslani ugovori po kojima bi trebali platiti 30.000,00 kuna za priključke. Potom objašnjava kako je Gradska skupština donijela odluku u prosincu o ukidanju besplatnih priključaka, te je bilo rečeno da će građani koji imaju svu potrebnu dokumentaciju predanu prije donošenja odluke o ukidanju besplatnih priključaka i dalje moći se besplatno priključiti na gradsku vodovodnu mrežu. Zatim upozorava da je većina građana predala dokumentaciju još prije par godina, što dovodi do toga da Vodoopskrba i odvodnja ne poštuje odluku Gradske skupštine te smatra da se treba sazvati hitan sastanak na tu temu. Također predlaže da se na sjednicu Vijeća Gradske četvrti Sesvete pozovu predstavnici Vodoopskrbe i odvodnje na temu izgradnje sustava odvodnje na aglomeracije Glavničica (sjeveroistočni dio Gradske četvrti Sesvete) i na području aglomeracije Zagreb (sjeverozapadni dio Gradske četvrti Sesvete).
	Stjepan Kezerić navodi da su projekti napravljene, ali sredstva nisu osigurana iz EU fondova te po zadnjim saznanjima neće započeti radovi narednih četiri godine. 
	Matija Kralj apelira da se bliži početak školske godine i da je potrebno obnoviti vertikalnu i horizontalnu signalizaciju u blizini svih škola i vrtića.
	Stipe Jurić odgovorio je da su djelatnici Gradskog ureda za mjesnu samoupravu, civilnu zaštitu i sigurnost obišli sve lokacije te su proslijeđeni prijedlozi obnove vertikalne i horizontalne signalizacije za lokacije na kojima je potrebna obnova.



 	Daljnje rasprave nije bilo, te je Vijeće završilo s radom u 19,49.





















KLASA: 026-02/20-001/232
URBROJ: 251-06-11-12-21-2
Sesvete, 30. ožujak 2022. 						    Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić





